CELEX: C2005/132/39
Language: sl
Date: 2005-05-28 00:00:00
Title: Zadeva C-172/05 P: Pritožba O. Mancinija zoper sodbo Sodišča prve stopnje Evropskih skupnosti (četrti senat) z dne 3. februarja 2005 v zadevi O. Mancini proti Komisiji Evropskih skupnosti, T-137/03, vložena dne 15. aprila 2005

28.5.2005   
            
            
               SL
            
            
               Uradni list Evropske unije
            
            
               C 132/21
            
         Pritožba O. Mancinija zoper sodbo Sodišča prve stopnje Evropskih skupnosti (četrti senat) z dne 3. februarja 2005 v zadevi O. Mancini proti Komisiji Evropskih skupnosti, T-137/03, vložena dne 15. aprila 2005
   (Zadeva C-172/05 P)
   (2005/C 132/39)
   Jezik postopka: francoščina
   O. Mancini, ki ga zastopa E. Boigelot, avocat, je dne 15. aprila 2005 pred Sodiščem Evropskih skupnosti vložil pritožbo zoper sodbo Sodišča prve stopnje Evropskih skupnosti (četrti senat) z dne 3. februarja 2005 v zadevi O. Mancini proti Komisiji Evropskih skupnosti, T-172/05 P.
   Pritožnik Sodišču predlaga, naj:
   
               —
            
            
               razglasi pritožbo za dopustno in utemeljeno ter
            
         
               —
            
            
               razveljavi sodbo Sodišča prve stopnje Evropskih skupnosti v zadevi T-137/03 Mancini proti Komisiji, izdano dne 3. februarja 2005.
            
         Tožeča stranka predlaga Sodišču tudi, naj samo razsodi v sporu in ugodi začetni tožbi tožeče stranke v zadevi T-137/03 tako da:
   
               —
            
            
               razglasi za nično odločbo OPI z dne 28. junija 2002 o nesprejetju kandidature tožeče stranke za delovno mesto zdravnika svetovalca pri enoti „Zdravniška služba — Bruselj“ — GD Admin B8;
            
         
               —
            
            
               razglasi za nično izrecno odločbo o zavrnitvi ugovora tožeče stranke, ki je bil vložen v skladu s členom 90(2) Kadrovskih predpisov dne 29. julija 2002 in zavrnjen z odločbo z dne 23. januarja 2003, ki je bila tožeči stranki vročena dne 27. januarja 2003;
            
         
               —
            
            
               razglasi za nično imenovanje Dr. Dollmansa na delovno mesto zdravnika — svetovalca, s katerim je bila kandidatura tožeče stranke za prosto delovno mesto zavrnjena;
            
         
               —
            
            
               naloži toženi stranki plačilo zneska 15.000 EUR, ocenjenega po načelu ex aequo et bono, iz naslova odškodnine za nepremoženjsko škodo in škodo v karieri;
            
         
               —
            
            
               v vsakem primeru toženi stranki naloži plačilo stroškov.
            
         Pritožbeni razlogi in bistvene trditve
   Pritožbeni razlogi se, v skladu s členom 58 Statuta Sodišča, nanašajo na kršitev prava Skupnosti in kršitve postopka pred Sodiščem prve stopnje, s katerimi so bile kršene pravice tožeče stranke.